OpenLLM-France/wikimedia huggingface dataset:
# Andover (Nou Hampshire)

Andover és una població dels Estats Units a l'estat de Nou Hampshire. Segons el cens del 2000 tenia 2.109 habitants.

## Demografia

Segons el cens del 2000, Andover tenia 2.109 habitants, 823 habitatges, i 609 famílies. La densitat de població era de 20,1 habitants per km².
Dels 823 habitatges en un 33,7% hi vivien nens de menys de 18 anys, en un 61,7% hi vivien parelles casades, en un 7,7% dones solteres, i en un 26% no eren unitats familiars. En el 20,5% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,3% tenia menys de 18 anys, un 6,2% entre 18 i 24, un 28,2% entre 25 i 44, un 28,6% de 45 a 60 i un 12,7% 65 anys o més.
L'edat mediana era de 40 anys. Per cada 100 dones de 18 o més anys hi havia 98,8 homes.
La renda mediana per habitatge era de 47.093$ i la renda mediana per família de 52.212$. Els homes tenien una renda mediana de 33.074$ mentre que les dones 25.927$. La renda per capita de la població era de 21.627$. Entorn del 4,5% de les famílies i el 5,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Andover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Andover». American Fact Finder. Oficina del Cens dels Estats Units, 12-01-2010.
# Anacroneuria atrifrons

Anacroneuria atrifrons és una espècie d'insecte plecòpter pertanyent a la família dels pèrlids que es troba a l'oest de Sud-amèrica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1922. Ann. Soc. ent. Belg. 62:95.
* 1 2 3 Catalogue of Life (anglès)
* ↑ Global Species Arxivat 2016-03-04 a Wayback Machine. (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2008. A: Jin, Y., Kishimoto & Bae. Systematic Review of the Wingless Stoneflies, Scopuridae. A: Hauer, Stanford & Newell (Ed.). International Advances in the Ecology, Zoogeography, and Systematics of Mayflies and Stoneflies 129.
* Froehlich, 2010. Illiesia 6(12):147.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:313.
* Righi-Cavallaro & Lecci, 2010. Zootaxa 2683:36.
* Zwick, P., 1973. Das Tierreich 94:417.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 5 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Andrew Nabbout

Andrew Nabbout (17 de desembre de 1992) és un futbolista australià.

## Selecció d'Austràlia

Va debutar amb la selecció d'Austràlia el 2018. Va disputar 9 partits amb la selecció d'Austràlia.

## Estadístiques

Selecció d'Austràlia :
| Anys | Partits | Gols |
| 2018 | 8 | 2 |
| 2019 | 1 | 0 |
| Total | 9 | 2 |

## Referències

* ↑ Andrew Nabbout a National-Football-Teams.com (anglès)
# Fulveta d'Indoxina

La fulveta d'Indoxina (Fulvetta danisi) és una espècie d'ocell de la família dels paradoxornítids (paradoxornitidae), tot i que sovint encara se'l troba classificat amb els sílvids (Sylviidae). És endèmica de l'est d'Indoxina. El seu hàbitat el conformen matollars i boscos tropicals i subtropicals de frondoses humits. El seu estat de conservació es considera de risc mínim.

## Taxonomia

Com altres fulvetes estava classificada a la família dels timàlids (Timaliidae) dins del gènere Alcippe, però es va traslladar de gènere i família quan es va demostrar la seva proximitat genètica amb els membres del gènere Sylvia.
El Congrés Ornitològic Internacional, en la seva llista mundial d'ocells (versió 10.2, 2020) transferí finalment el gènere Fulvetta a la la família dels paradoxornítids (Paradoxornithidae). Tanmateix, el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins de la família dels sílvids.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «fulveta d'Indoxina». Diccionari dels ocells del món. TERMCAT. [Consulta: 29 agost 2022].
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 634. ISBN 978-84-16728-37-4.
* ↑ BirdLife International. «Indochinese Fulvetta. Fulvetta danisi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* ↑ Collar, N.J. & Robson, Craig (2007): Family Timaliidae (Babblers). In: del Hoyo, Josep; Elliott, Andrew & Christie, D.A. (eds.): Handbook of the Birds of the World, Volume 12 (Picathartes to Tits and Chickadees): 70-291. Lynx Edicions, Barcelona.
* ↑ Cibois, Alice «Mitochondrial DNA Phylogeny of Babblers (Timaliidae)». Auk, 120, 1, 2003, pàg. 35-54. DOI: 10.1093/AUK/120.1.35. JSTOR: 41677962.
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Comité Paralímpic Tunisià

El Comitè Paralímpic Tunisià és el comitè paralímpic nacional que representa a Tunísia. Esta organització és la responsable de les activitats esportives paralímpiques al país i el representa davant del Comitè Paralímpic Internacional.

## Referències

* ↑ «Tunisia» (en anglés). paralympic.org. [Consulta: 17 gener 2017].
# Castell d'Espasens

El Castell d'Espasens és una antiga fortificació al Veïnat d'Espasens al terme municipal de Fontcoberta (al Pla de l'Estany). Les restes de murs estructurals de l'antic Castell d'Espasens estan catalogades a l'Inventari del Patrimoni Arquitectònic de Catalunya. En conjunt es conserva aproximadament els murs perimetrals del castell en una alçada d'un metre de mitjana, i un gruix que varia de 70 a 100m.
Fou lloc d'un llinatge de baixa noblesa de les comarques catalanes. El 1309 hi vivia Ramon d'Espasens. El 1332 el senyor del lloc era Berenguer d'Espasens i l'any 1363 el castell pertanyia a Ramon d'Espasens que tenia la tercera part dels delmes de la parròquia d'Ollers. El setembre de 1432 i fins al 1444 fou propietat de Berenguer d'Espasens, que fou el darrer que utilitzà aquell cognom. El 1480 passà a mans de Guillem Arnald de Pallol, la família del qual el continuarà tenint durant temps.

## Referències

* 1 2 «RESTES DE L'ANTIC CASTELL D'ESPASENS». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 des. 20].
# Jajarm

Jajarm (farsi جاجرم, transliterat com a Jājarm) és una ciutat de l'Iran, capital del comtat de Jajarm a la província de Khorasan del Nord.
Te diversos llocs històrics i arqueòlogics i una vegetació única; també té una fauna especial sent el refugi dels darrers guepards iranians i alguns altres animals i plantes específics. Hi ha mines de bauxita i una planta de producció d'alumini.
La ciutat fou ocupada pels sarbadars el 1342 i probablement la van conservar fins al final de l'estat.

## Tepe Pahlavan

Tepe Pahlavan (Tappeh Pahlavan) és un lloc prehistòric prop de Jajarm, amb ceràmica neolítica calcolítica de sis mil anys abans de Crist.

## Jorbat

Jorbat és un lloc de petroglífics al nord de la plana de Jajarm. Correspon al període entre la darrera edat del Bronze fins al període etnogràfic. les imatges d'art rupestre de Jorbat tenen un gran paral·lelisme amb jaciments petroglífics de l'altiplà central de l'Iran i de les estepes de l'Àsia central.

## Referències

* ↑ VAHDATI, Ali A., TEPE PAHLAVAN: A NEOLITHIC-CHALCOLITHIC SITE IN THE JAJARM PLAIN, NORTH-EASTERN IRAN Iranica Antiqua; 2010, Vol. 45, p7
* ↑ A.A. VAHDATI (2012), A Preliminary Report on a newly discovered Petroglyphic Complex near Jorbat, the Plain of Jajarm, North-eastern Iran. Paléorient, vol. 37.2, p. 177-187 - academia.edu
# Yaqub (nom)

Yaqub és un nom masculí àrab (àrab: يعقوب, Yaʿqūb) que es correspon amb el català Jacob, que l'àrab pren directament de l'hebreu יַעֲקֹב (Iaʕqōv). Si bé Yaqub és la transcripció normativa en català del nom en àrab clàssic, també se'l pot trobar transcrit Yakub, Ya'qub, Ya'kub, Yakoub, Yaqoub... Com a nom del patriarca que dona nom al poble d'Israel i del pare dels caps de les tribus d'Israel és un nom força usual entre els àrabs jueus, de la mateixa manera que, com a nom d'un dels principals profetes de l'islam, és dut per molts musulmans, arabòfons o no; aquests darrers l'han adaptat a les característiques fòniques i gràfiques de la seva llengua: albanès: Jakub; indonesi: Yakub; turc: Yakup.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "يعقوب". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Comité Revoluzonareo Arredista Galego

Comité Revoluzonareo Arredista Galego (CRAG) fou una agrupació política fundada a l'Havana per un grup d'emigrats gallecs encapçalats per Fuco Gómez el 1921. Propugnava la independència de Galícia, i per aquesta raó és considerat el primer grup independentista gallec. El 25 de juliol de 1922, el CRAG va fer pública la declaració Independenza ou morte. Va redactar un projecte de constitució per a Galícia, va dissenyar una bandera, escut i himne per a la República Gallega. Durant la Segona República Espanyola la seva actuació política, fou irrellevant.

## Referències

* ↑ http://www.galespa.com.ar/cronoloxia.htm
* ↑ «Referència al grup al Congrés de Primeira Linha». Arxivat de l'original el 2008-03-03. [Consulta: 4 març 2008].
# Comité Regional d'Acció Vitícola

El Comitè Regional d'Acció Vitícola (CRAV) o Comitè d'Acció del Vi (CAV) és un grup occità de productors de vi radicals. Ha reivindicat la responsabilitat de nombrosos atacs com dinamitar botigues de queviures, un celler, les oficines del ministeri d'agricultura a dues ciutats, cremar un cotxe en una altra, segrestar un camió cisterna i destruir grans quantitats de vi no francès.
El CRAV és principalment actiu a la regió occitana del Llenguadoc, al sud de França, que és la regió vinícola francesa que el grup creu que ha estat plagada per la sobreproducció i la necessitat posterior d'adaptar la qualitat i la quantitat de vi produïda a les realitats canviants del mercat, inclosa la reduïda demanda interna vi de taula per al consum diari. Aquest procés, que ha comportat importants subvencions de la Unió Europea, ha tingut efectes negatius sobre els productors més petits i ha provocat diverses protestes, de les quals les del CRAV foren les més violentes.
Les demandes del CRAV han inclòs regularment elements que són més o menys impossibles per als polítics francesos d'aplicar d'acord amb les regles de la Unió Europea, atès que suposarien interferir en el mercat únic i introduir subvencions nacionals per sobre de la Política Agrícola Comuna. El grup ha demanat tarifes més restrictives contra la pujada de les importacions de vi espanyol i italià, on els costos són inferiors, menys burocràcia i una estructura de la indústria diferent que condueixi a una producció de vi més econòmica. La preferència del consumidor per les marques de vi, les etiquetes de vi sense complicacions, l'etiquetatge varietal i els estils de vi del Nou Món també han portat a ampliar les exportacions d'Austràlia, Xile, Estats Units i altres productors del Nou Món.
La frustració s'estén molt més enllà dels productors radicals. «Cada ampolla de vi americà i australià que ve a Europa és una bomba dirigida al cor de la nostra rica cultura europea», argumenta el productor Aime Guibert. El gerent francès del productor de vins californià E. & J. Gallo, Sylvain Removille, assegura que ell i el seu personal de vendes han estat agredits físicament en diverses ocasions.
El 17 de maig de 2007, el grup va publicar un vídeo en què es deia que la sang fluiria si Nicolas Sarkozy no actuava per a augmentar el preu del vi.

## Referències

* ↑ «"CRAV resurfaces with arson attacks"». Arxivat de l'original el 2008-10-24. [Consulta: 13 novembre 2019].
* ↑ Samuel, Henry. «'Wine terrorists' make streets run with Rioja». The Telegraph. Arxivat de l'original el 2012-09-12.
* ↑ "Wine war: Savvy New World marketers are devastating the French wine industry" Arxivat 23 June 2006$^{[Datemismatch]}$ a Wayback Machine.. Business Week (cover story), 3 September 2001
* ↑ «How to sell Gallo to the French». Decanter, 01-06-2006, p. 160.
* ↑ "Deaths not ruled out in CRAV ultimatum to Sarkozy" Arxivat 25 June 2007$^{[Datemismatch]}$ a Wayback Machine., Decanter 18 May 2007

## Enllaços externs

* BBC News – French wine-growers go guerrilla – linked 17 Jun 07 (anglès)
# Comtat de Noroña

El comtat de Noroña és un títol nobiliari espanyol creat el 21 de novembre de 1792 pel rei Carles IV, per a Pedro de la Nava i Noroña.

## Comtes de Noroña

| | Titular | Període |
| Creació per Carles IV |||
| I | Pedro de la Nava y Noroña | 1792- ? |
| II | Gaspar María de la Nava y Álvarez de Noroña | ? - 1815 |
| III | ... | 1815- ? |
| IV | Antonio María Lamo de Espinosa y Palavicino | |
| Rehabilitación en 1916 |||
| V | Francisco Javier Lamo de Espinosa y de la Cárcel | 1916- |
| VI | Antonio Lamo de Espinosa y de la Cárcel | ? -1933 |
| VII | María del Carmen Lamo de Espinosa del Portillo | 1933- 1950 |
| VIII | Enrique María Trenor y Lamo de Espinosa | 1953-actual titular |

## Història dels comtes de Noroña

* I comte: Pedro de la Nava y Noroña.
* II comte: Gaspar María de la Nava y Álvarez de Noroña, (1760-1815). Militar, ambaixador d'Espanya a Suïssa i a Sant Petersburg. Conegut sobretot per les seves obres literàries (poemes,drames, etc).
III comte o comtessa:
IV comte: Antonio María Lamo de Espinosa y Palavicino.
* Casat amb Virginia de la Cárcel y González Estófani.
Rehabilitació en 1916:
* V comte : Francisco Javier Lamo de Espinosa y de la Cárcel.
* Casat amb Clara Galiana y Garcías. Sense descendents. El succeí el seu germà:
* VI comte: Antonio Lamo de Espinosa y de la Cárcel,(1862-1933).
* Casat amb María del Portillo y Rovira. El succeí la seva filla:
* VII comtessa: María del Carmen Lamo de Espinosa y del Portillo (m. 1950).
* Casada amb Enrique Trenor y Despujol, II Comte de la Vallesa de Mandor. La succeí el seu fill:
* VIII comte: Enrique María Trenor y Lamo de Espinosa, III Comte de la Vallesa de Mandor, II Comte de Montornés. Actual comte de Noroña.

## Vegeu també

* Trénor

## Referències

* Elenco de Grandezas y Títulos Nobiliarios Españoles. Instituto "Salazar y Castro".C.S.I.C.
# Brie (Ille i Vilaine)

Brie (en bretó Brev, en gal·ló Beriy) és un municipi francès, situat a la regió de Bretanya, al departament d'Ille i Vilaine. L'any 2006 tenia 761 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 498 | 504 | 419 | 512 | 576 | 698 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Jamet | PS |
# Ca l'Abella

Ca l'Abella és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta allargassada, de planta baixa i d'un pis i se l'adossa un cos de planta baixa i dos cossos. Cobert per teulada a dues vessants amb carener paral·lel a la façana. Obertures diverses de llinda planera i de llinda recta i alguns balcons. La façana lateral esquerra té una composició simètrica entre un balcó central i les finestres que el flanquegen. El teulat li fa de frontó.
La façana lateral dreta també està composta simètricament per tres finestres per planta. Es remata amb galeria de finestres d'arc rebaixat, que giren a la façana principal. A la façana posterior es troba una terrassa en tota la llargada de l'edifici i amb obertures de diversa mena: de llinda planera en planta baixa i primer pis. La cantonada esquerra de la façana principal i a la dreta una garita cantonera de guaita. El conjunt té una pallissa d'obra, de tres pilars a façana. Teulat a l'aigua vers la part posterior. Ara està tapiat a nivell de la planta baixa.

## Història

Segons les dates que hi figuren podria ésser dels anys 1859 i 1866.

## Referències

* 1 2 3 «Ca l'Abella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Ca l'Abella, fitxa del catàleg de l'Ajuntament
# Bòlax

Bòlax (grec antic: Βώλαξ) era una antiga ciutat del districte de Trifília, a l'Èlida. Segons Polibi estava situada al nord de la serralada de Caiafant.
No apareix gaire a la història, però se sap que va ser una de les ciutats conquerides per Filip V de Macedònia quan aquest rei va envair l'Èlide durant l'anomenada Guerra social, entre els anys 220 i 217 aC. No es coneix la seva situació exacta i no se n'han localitzat ruïnes.

## Referències

* 1 2 Smith, William (ed.). «Bolax». Dictionary of Greek and Roman Geography (1854). [Consulta: 26 desembre 2020].
# Beta de l'Escorpió

Beta de l'Escorpió (β Scorpii) és un sistema estel·lar múltiple de la constel·lació meridional del zodíac de l'Escorpió. Tenia el nom propi tradicional d'Acrab (de l'àrab العقرب al-'Aqrab, 'l'alacrà' o 'l'escorpí') però la Unió Astronòmica Internacional ara considera que aquest nom només aplica al component Aa de β Scorpii. També és també conegut com a Graffias, que en grec significa 'urpes'. No és, contràriament al que indica la seva denominació β, la segona estrella més brillant de la constel·lació de l'Escorpió, sinó la sisena.
Es tracta d'un sistema quíntuple d'estrelles, en què els seus dos principals integrants estan separades per 13,7 segons d'arc, orbitava una al voltant d'una altra cada 16.000 anys. Té al seu torn dues companyes, la primera a una distància d'uns 0,5 segons d'arc, i la segona a només 0,001 parsec i un període orbital de 6,8 dies el que fa que β¹ aparegui com una binària espectroscòpica. És així mateix una binària espectroscòpica situant-se la seva companya a només 0,1 parsecs de distància.

## Referències

* ↑ «Visual multiples. VII. MK classifications». The Astrophysical Journal Supplement Series, 01-03-1981, pàg. 437. DOI: 10.1086/190719.
* ↑ «Photoelectric magnitudes and colours of Southern stars». Royal Observatory bulletins, 1962, pàg. 103–248.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 01-12-2001, pàg. 3466–3471. DOI: 10.1086/323920.
* ↑ Rumrill, H. B. «Star Name Pronunciation». Publications of the Astronomical Society of the Pacific [San Francisco, California], 48, 01-06-1936.
# Ca n'Abellar (Sant Martí de Llémena)

Ca n'Abellar és una masia de Sant Martí de Llémena (Gironès) inclosa a l'Inventari del Patrimoni Arquitectònic de Catalunya.

## Descripció

És un conjunt format per la masia i la pallissa enllaçades en posició perpendicular una respecte l'altra, formant un carrer de pedres (esglaons) que es converteix en l'era. Els dos edificis s'uneixen per la façana principal de la masia, que és la mateixa que la lateral dreta de la pallissa. Al punt d'unió d'ambdues hi ha la porta de llinda planera de pedra, que dona al capdamunt del carrer esglaonat. La masia és de planta baixa i un pis, amb el carener paral·lel a façana i teulat a dues aigües. La porta principal és semidovellada i realitzada en pedra diferent a la resta.
La pallissa és de planta rectangular, de planta baixa i un pis. La planta baixa està tancada i al primer pis hi ha badius amb un pilar quadrat al mig. El teulat és a dues aigües i el carener perpendicular a la façana principal. La façana posterior té només una planta d'alçada i una porta individual al primer pis de la pallissa, degut al desnivell.

## Referències

* 1 2 «Mas Abellar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Biblioteca del Congrés Nacional de Xile

La Biblioteca del Congrés Nacional de Xile (BCN) és un servei de l'Congrés xilè que assisteix com a centre d'informació al Senat i la Cambra de Diputats. La Biblioteca realitza assessories als parlamentaris en el camp de les ciències socials, el dret, la legislació, la història de la llei i el desenvolupament social, econòmic, polític i cultural de Xile.
Entre les responsabilitats de la BCN es troba mantenir i assegurar el lliure accés a la llei xilena actualitzada. Així mateix, proveeix als parlamentaris i als seus equips de treball, d'assessoria a través de minuts, informes, taules d'anàlisi i seminaris tancats. Recopila retallades i informació de premsa, ofereix serveis a través de diversos recursos d'informació, tant electrònics com físics, i en el seu rol tradicional, ofereix el préstec de llibres.

## Referències

* ↑ Chile, Biblioteca del Congreso Nacional de. «Biblioteca del Congreso Nacional de Chile» (en castellà), 27-11-2014. [Consulta: 24 octubre 2021].
# Cal Sastre de Santa Fe

Cal Sastre de Santa Fe és una casa de Santa Fe, municipi de les Oluges, a la Segarra inclosa en l'Inventari del Patrimoni Arquitectònic de Catalunya.

## Descripció

Casa situada a la plaça Major del nucli, formada per planta baixa i primer pis. A la planta baixa trobem la porta d'accés, amb els brancals i la llinda de pedra picada, la qual presenta una inscripció "Any 1781 Ramon Creus" i a cada costat les eines de l'ofici de sastre com la planxa i les tisores, ofici del promotor de la casa. La primera planta presenta cinc obertures, tres de centrals més petites i dos situades una a cada extrem de l'edifici de majors dimensions.
Ha estat molt reformada recentment.

## Referències

* 1 2 «Cal Sastre de Santa Fe». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 setembre 2014].
# Bulis

«Bulis» té aquests significats:
* Bulis, ciutat en el límit entre Fòcida i Beòcia
* Bulis d'Esparta, heroi espartà